
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A NR. 161
                                                               din 27 august 2020
privind repartizarea în regim de închiriere a unei locuințe din fondul locativ al Municipiului Sighişoara și actualizarea Listei de prioritate pentru acordarea locuinţelor din fondul locativ al Municipiului Sighişoara și a Listei de prioritate pentru acordarea de locuinţe A.N.L., solicitanţilor evacuaţi a căror     

        locuinţe au fost retrocedate

 Consiliul Local al Municipiului Sighişoara, întrunit în ședință ordinară,
 Luând act de proiectul de hotărâre, înregistrat cu nr. 19.511/17.08.2020 şi la Consiliul Local Sighișoara cu nr. 20.072/21.08.2020, de referatul de aprobare, înregistrat cu nr. 19.513/17.08.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 152/1998 privind înfiinţarea Agenţiei Naţionale pentru Locuinţe, republicată, cu modificările şi completările ulterioare; 

Având în vedere prevederile Hotărârii Guvernului nr. 962/2001 privind aprobarea Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, cu modificările şi completările ulterioare;  

Având în vedere prevederile Legii nr. 114/1996, legea locuinţei, republicată, cu modificările şi completările ulterioare; 

Având în vedere prevederile Hotărârii Guvernului nr. 1275/2000 privind aprobarea Normelor metodologice pentru punerea în aplicare a prevederilor Legii nr. 114/1996, legea locuinţei, cu modificările şi completările ulterioare; 

Având în vedere prevederile Ordonanţei de Urgenţă nr. 74/2007 privind asigurarea fondului de locuinţe sociale destinate chiriaşilor evacuaţi sau care urmează a fi evacuaţi din locuinţele retrocedate foştilor proprietari, aprobată cu modificări prin Legea nr. 84/2008, cu modificările şi completările ulterioare;

Având în vedere prevederile O.U.G. nr. 68/2006 privind măsuri pentru dezvoltarea activităţii în domeniul construcţiilor de locuinţe prin programe la nivel național;

            Având în vedere prevederile O.U.G. nr. 40/1999 privind protecţia chiriaşilor şi stabilirea chiriei pentru spaţiile cu destinaţia de locuinţe, cu modificările și completările ulterioare;
Având în vedere Hotărârea Consiliului Local Sighișoara nr. 19/2016 privind constituirea comisiei sociale de analiză pentru repartizarea locuințelor din fondul locativ, destinate închirierii, cu excepția locuințelor pentru tineri construite prin Agenția Națională pentru Locuințe, așa cum a fost modificată prin Hotărârea Consiliului Local Sighișoara nr. 9/25.01.2018;

Având în vedere Dispoziția Primarului Municipiului Sighișoara nr. 505/22.08.2016 privind constituirea comisiei sociale de analiză pentru repartizarea locuințelor din fondul locativ, destinate închirierii, cu excepția locuințelor pentru tineri, construite prin A.N.L., așa cum a fost modificată prin Dispoziția Primarului Municipiului Sighișoara nr. 357/15.04.2019;

Având în vedere prevederile Hotărârii Consiliului Local Sighișoara nr. 18/25.01.2018 privind aprobarea listei de prioritate pentru acordarea locuințelor A.N.L., solicitanților evacuați a căror locuințe au fost retrocedate și a listei de prioritate pentru acordarea locuinței din fondul locativ al Municipiului Sighișoara;

Având în vedere prevederile Hotărârii Consiliului Local Sighișoara nr. 129 din 31.05.2018 pentru modificarea anexelor nr. 1, nr. 1.1 și nr. 2.2 la Hotărârea Consiliului Local Sighișoara nr. 18/25.01.2018 privind aprobarea listei de prioritate pentru acordarea locuințelor A.N.L., solicitanților evacuați a căror locuințe au fost retrocedate și a listei de prioritate pentru acordarea locuinței din fondul locativ al Municipiului Sighișoara și repartizarea în regim de închiriere a unor locuințe din fondul locativ;
Având în vedere prevederile Hotărârii Consiliului Local Sighișoara nr. 136 din 25.07.2019 privind repartizarea în regim de închiriere a unor locuințe din fondul locativ și modificarea Anexei nr. 1 și a Anexei nr. 2 la Hotărârea Consiliului Local Sighișoara nr. 18/25.01.2018, așa cum au fost modificate prin Hotărârea Consiliului Local Sighișoara nr. 129/31.05.2018;   
Având în vedere prevederile Hotărârii Consiliului Local Sighișoara nr. 157 din 27.09.2019 privind repartizarea în regim de închiriere a unei locuințe din fondul locativ și modificarea Anexei nr. 1 la Hotărârea Consiliului Local Sighișoara nr. 136/25.07.2019, respectiv a Listei de prioritate pentru acordarea locuințelor din fondul locativ; 
Având în vedere prevederile Hotărârii Consiliului Local Sighișoara nr. 144 din 30.07.2020 privind repartizarea în regim de închiriere a unei locuințe din fondul locativ și modificarea Anexei nr. 1 la Hotărârea Consiliului Local Sighișoara nr. 157/27.09.2019, respectiv a Listei de prioritate pentru acordarea de locuințe din fondul locativ; 
Având în vedere prevederile Regulamentului privind cadrul, modalitatea și criteriile de analiză și soluționare a cererilor de atribuire a locuințelor din fondul locativ, administrarea, exploatarea şi închirierea acestora în Municipiul Sighişoara, aprobat prin Hotărârea Consiliului Local nr. 20/27.02.2017;

Având în vedere solicitările persoanelor evacuate din locuințe retrocedate, de atribuire a locuințelor din fondul locativ constituit din fondul locuințelor construite prin programul A.N.L., în procent de 20%, luate în evidență pe baza cererii depuse la registratura generală a Municipiului Sighişoara;

Având în vedere solicitările de locuință pentru tineri, destinată închirierii, din fondul locativ  a Municipiului Sighişoara, luate în evidență pe bază de cerere depusă la registratura generală a Municipiului Sighişoara;

Având în vedere îndeplinirea condițiilor legale pentru obținerea unei locuințe din fondul locativ a Municipiului Sighişoara;

Având în vedere adresa S.C. Apă Termic Transport S.A. cu nr. 1.542/30.07.2020, înregistrată în mod corespunzător la Municipiul Sighișoara cu nr. 17.980/30.07.2020, cu referire la locuința liberă aflată în administrarea acestei societăți; 

Având în vedere procesele - verbale cu nr. 3.875/11.02.2020 și cu nr. 19.442/17.08.2020, ale ședințelor Comisiei sociale de analiză pentru repartizarea locuințelor din fondul locativ, destinate închirierii, cu excepția locuințelor pentru tineri, construite prin Agenţia Naţională pentru Locuinţe, potrivit cărora au fost analizate un număr de 25 de dosare ale solicitanților, completate și actualizate în cursul anului 2019, depuse prin registratura generală a Municipiului Sighişoara, în vederea obținerii unei locuințe din fondul locativ a Municipiului Sighișoara, ținând cont de Criteriile de acces la locuință și Criteriile de ierarhizare stabilite prin punctaj pentru stabilirea ordinii de prioritate, recalcularea punctajului dosarelor de pe Listele de prioritate, în funcție de vechimea cererii și eliminarea de pe Lista de prioritate pentru acordarea locuințelor din fondul locativ, cu modificările și completările ulterioare, a dosarelor solicitanților, care nu mai pot beneficia de locuinţe din fondul locativ, deoarece nu mai  îndeplinesc condiția prevăzută la art. 48 lit. „a” din Legea nr. 114/1996, legea locuinţei, republicată, cu modificările şi completările ulterioare, respectiv poziția 7; repartizarea conform Listei de prioritate pentru acordarea locuințelor din fondul locativ, aprobată prin Hotărârea Consiliului Local Sighișoara nr. 136/25.07.2019, respectiv repartizarea pentru doamna Keul Iuliana - Magda, a apartamentului nr. 2, situat în Municipiul Sighișoara, str. Tâmplarilor, nr. 2, compus din 2 (două) camere și dependințe, urmare a adresei S.C. Apă Termic Transport S.A. cu nr. 1.542/30.07.2020, înregistrată în mod corespunzător la Municipiul Sighișoara cu nr. 17.980/30.07.2020, prin care se comunică apartamentul liber şi eliminarea de pe Lista de prioritate, a solicitantului care a primit repartiție pentru locuința din fondul locativ, potrivit procesului - verbal cu nr. 19.442/17.08.2020;
Având în vedere Raportul de specialitate al Direcției Administrarea Patrimoniului, înregistrat cu nr. 19.512/17.08.2020, cu propunerea de repartizare în regim de închiriere a unei locuințe din fondul locativ al Municipiului Sighişoara și actualizarea Listei de prioritate pentru acordarea locuinţelor din fondul locativ al Municipiului Sighişoara și a Listei de prioritate pentru acordarea de locuinţe A.N.L., solicitanţilor evacuaţi a căror locuinţe au fost retrocedate;

               Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b”, alin. 7 lit. „q” și alin. (14), art. 108, art. 139 alin. (1), alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                                        H O T Ă R Ă Ş T E:

Art. 1. Se aprobă repartizarea în regim de închiriere a locuinţei situate în Municipiul Sighișoara, str. Tâmplarilor, nr. 2, ap. 2 compusă din 2 (două) camere și dependințe, doamnei Keul Iuliana - Magda.

Art. 2. Se aprobă modificarea Listei de prioritate pentru acordarea locuințelor din fondul locativ al Municipiului Sighișoara, în sensul că se elimină din aceasta, următoarele poziții, după cum urmează:
         - poziția 1, privind pe Keul Iuliana - Magda, cu domiciliul în Sighișoara, str.  Dumbravei, nr. 60, sc. B, ap. 13, punctaj 43, data cererii 31.03.2003, nr. camere 2, date fiind prevederile articolului precedent din prezenta hotărâre;
         - poziția 7, privind pe Rohan Georgeta, cu domiciliul în Sighișoara, str. Dimitrie Cantemir, nr. 7,  punctaj 31, data cererii 25.09.2017, nr. camere 2, întrucât nu mai îndeplinește condiția prevăzută de art. 48 lit. „a” din Legea nr. 114/1996, legea locuinţei, republicată, cu modificările şi completările ulterioare.

Art. 3. (1) Se aprobă actualizarea Listei de prioritate pentru acordarea locuințelor din fondul locativ al Municipiului Sighișoara, conform anexei nr. 1 și anexei nr. 2 la prezenta hotărâre, ca urmare a verificărilor efectuate de comisie.
(2) Lista de prioritate a fost întocmită ținându-se seama de ordinea descrescătoare a punctajului cumulat obținut, iar la punctaj egal departajarea s-a făcut în funcție de vechimea cererii solicitantului luând în considerare data efectivă a înregistrării cererii (zi/lună/an), având în acest caz, prioritate solicitantul a cărui cerere are vechimea cea mai mare.
Art. 4. (1) Se aprobă actualizarea Listei de prioritate pentru acordarea locuințelor A.N.L., solicitanţilor evacuaţi a căror locuinţe au fost retrocedate, conform anexei nr. 1.1 și anexei nr. 2.2 la prezenta hotărâre, ca urmare a verificărilor efectuate de comisie.
(2) Lista de prioritate a fost întocmită ținându-se seama de ordinea descrescătoare a punctajului cumulat obținut, iar la punctaj egal departajarea s-a făcut în funcție de vechimea cererii solicitantului luând în considerare data efectivă a înregistrării cererii (zi/lună/an), având în acest caz, prioritate solicitantul a cărui cerere are vechimea cea mai mare.

Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, personalul Compartimentului Spaţiu Locativ din cadrul aparatului de specialitate al Primarului Municipiului Sighișoara şi S.C. Apă Termic Transport S.A.

Art. 6. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

         Sîrbu Ioan - Iulian        

                                                                                                           Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:
  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  2 ex. Direcția Administrarea Patrimoniului;

  2 ex. Compartimentul Spaţiu locativ;

  2 ex. S.C. Apă Termic Transport  S.A.;

  1 ex. pentru membrii și secretarul Comisiei sociale de analiză pentru repartizarea locuințelor din fondul locativ, destinate 
                                           închirierii, cu excepţia locuinţelor pentru tineri, construite prin Agenţia Naţională pentru Locuinţe.

17 ex.

B.A. 
